CELEX: 32016R1761
Language: fi
Date: 2016-09-28 00:00:00
Title: Komission täytäntöönpanoasetus (EU) 2016/1761, annettu 28 päivänä syyskuuta 2016, tiettyjen tavaroiden luokittelusta yhdistettyyn nimikkeistöön

4.10.2016   
               
               
                  FI
               
               
                  Euroopan unionin virallinen lehti
               
               
                  L 269/9
               
            KOMISSION TÄYTÄNTÖÖNPANOASETUS (EU) 2016/1761,
      annettu 28 päivänä syyskuuta 2016,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
      sekä katsoo seuraavaa:
      
                  (1)
               
               
                  Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
               
            
                  (2)
               
               
                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
               
            
                  (3)
               
               
                  Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
               
            
                  (4)
               
               
                  On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
               
            
                  (5)
               
               
                  Tässä asetuksessa säädetyt toimenpiteet ovat tullikoodeksikomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 28 päivänä syyskuuta 2016.
         
            
               Komission puolesta,
            
            
               puheenjohtajan nimissä
            
            Stephen QUEST
            
               Verotuksen ja tulliliiton pääosaston pääjohtaja
            
         
      
      
         (1)  EUVL L 269, 10.10.2013, s. 1.
      
         (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
         LIITE
         
                     Tavaran kuvaus
                  
                  
                     Luokittelu
                     (CN-koodi)
                  
                  
                     Perusteet
                  
               
                     (1)
                  
                  
                     (2)
                  
                  
                     (3)
                  
               
                     Paristo-/akkukäyttöinen laite (nk. tarkastuskamera), joka koostuu
                     
                                 —
                              
                              
                                 ohjausyksiköstä, jossa on ohjaussauva, tallennuslaite, muistikorttipaikka ja nestekidenäyttö (LCD), jonka kuvaruudun läpimitta on noin 9 cm (3,5 tuumaa),
                              
                           
                                 —
                              
                              
                                 taipuisasta sähkökaapelista, jonka pituus on 3 m ja läpimitta noin 7 mm,
                              
                           
                                 —
                              
                              
                                 kamerasta,
                              
                           
                                 —
                              
                              
                                 LED-valoista.
                              
                           Laite on suunniteltu käytettäväksi lähinnä kanavien, onteloiden ja syvennysten teknisiin tarkastuksiin. Sillä voidaan ottaa ja tallentaa videokuvaa. Kuvaa voidaan katsoa reaaliajassa.
                     Ks. kuva (*).
                  
                  
                     8525 80 91 
                  
                  
                     Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 4 huomautuksen sekä CN-koodien 8525 , 8525 80  ja 8525 80 91  nimiketekstien mukaisesti.
                     Luokittelu nimikkeen 9031  mittaus- tai tarkkailukojeeksi, -laitteeksi tai -koneeksi ei tule kyseeseen, koska laiteella ei ole tarkoitus tarkkailla tai mitata kanavia, onteloita ja syvennyksiä vaan ottaa kuvia ja muuttaa ne sähköiseksi signaaliksi, joka tallennetaan videokuvana (ks. myös harmonoidun järjestelmän selitykset, nimike 8525 ).
                     Laite koostuu erillisistä osista, jotka on kytketty toisiinsa ja joiden on tarkoitus yhdessä toteuttaa jonkin 84 tai 85 ryhmän nimikkeen kattamaa selkeästi määriteltyä tehtävää. Kun otetaan huomioon laitteen objektiiviset ominaisuudet, sen tehtävänä on ottaa ja tallentaa videokuvaa. Sen vuoksi luokittelu nimikkeen 8528  monitoriksi ei tule kyseeseen.
                     Näin ollen se on luokiteltava CN-koodiin 8525 80 91  videokameranauhuriksi, jolla voidaan tallentaa ainoastaan televisiokameralla otettua kuvaa ja ääntä.
                  
               
            (*)  Kuva on ainoastaan ohjeellinen.